**Ettepanek 1. Annikvere kergliiklustee äärde valgustuse ja piirete rajamine**

Esitaja: Kersti Tagam-Alliksaar <Kersti.Tagam-Alliksaar@poltsamaatervis.ee>

Tervisespordi arendamiseks ja ohutuks liiklemiseks Põltsamaa lähiümbruses soovitan Põltsamaa –

Annikvere kergliiklustee äärde valgustust ja tehisjärvest tuleva kraavi äärde piirdeid. Pimedal ajal rattaga valgustatud osast pimedasse sõites ei panda ehk tähele, kus on kurv ja kraav (jäävad ju kõrvuti üpris kohe peale linnavalgustusest tulekut). Või keegi, kellel pole piisavalt oskusi rattasõiduks (lapsed) ei võta hästi kurvi välja, vanemad inimesed, kel tasakaaluga võib vahel probleeme olla.

Projektist võidavad kõik Põltsamaa piirkonna elanikud, kes soovivad pimedal ajal kasutada Annikvere kergliiklusteed.

Maksumus. Kergliiklustee pikkus on umbes 2,9 km ja selle äärde võiks paigutada 50-meetriste vahedega umbes 60 valguspunkti. Loos <https://viimsiteataja.ee/huvitavat/viimsi-valla-teevalgustuse-arengud-2019-aastal/> on kirjas, et 6 valgusti paigaldamine läks maksma 4017 eurot. Sellest tulenevalt võiks kogu projekti maksumus olla umbes 40 000 eurot. Selle summa sisse võiks mahtuda ka piirete rajamine, kui jagada tööd mitmesse etappi: suurem osa valgustusest rajada kohe, ülejäänu hiljem.